SCB จับมือ Abakus ตั้งบริษัทร่วมทุน “มันนิกซ์” ลุยธุรกิจสินเชื่อ Digital Lending
SCB จับมือ Abakus ตั้งบริษัทร่วมทุน “มันนิกซ์” ลุยธุรกิจสินเชื่อ Digital Lending
SCB จับมือ Abakus ตั้งบริษัทร่วมทุน “มันนิกซ์” ลุยธุรกิจสินเชื่อ Digital Lending
10 ม.ค. 2563

ธนาคารไทยพาณิชย์ จำกัด (มหาชน) หรือ SCB เปิดเผยว่า เมื่อวันที่ 9 ม.ค.63 ธนาคารได้จดทะเบียนจัดตั้งบริษัทร่วมทุนแห่งใหม่กับ Abakus ซึ่งเป็นผู้พัฒนาเทคโนโลยีในหลากหลายสาขา รวมถึงการพัฒนา AI และ Machine Learning เพื่อพัฒนาธุรกิจการเงิน ต่อกรมพัฒนาธุรกิจการค้า กระทรวงพาณิชย์ภายใต้ชื่อ บริษัท มันนิกซ์ จำกัด (MONIX Co.Ltd.) ทุนจดทะเบียนขั้นต้น 20,000 บาท และมีแผนจะเพิ่มทุนจดทะเบียนเป็น 660 ล้านบาท
โดยบริษัทมีวัตถุประสงค์หลักเพื่อการประกอบธุรกิจสินเชื่อ Digital Lending เนื่องจากธนาคารมีเป้าหมายที่จะสร้างการเติบโตในธุรกิจ Digital Lending ต่อไปในระยะยาว ทั้งนี้ บริษัทเป็นบริษัทในกลุ่มธุรกิจการเงินของธนาคาร ซึ่งธนาคารถือหุ้นในสัดส่วน 60% และ Abakus Ltd. ถือหุ้นในสัดส่วน 40% ของจำนวนหุ้นทั้งหมดของบริษัท